เคทีซี เปิดจองหุ้นกู้ระยะยาว
เอกชนท่องเที่ยวชี้เป้ารายได้ท่องเที่ยว 2 ล้านล้านบาทไกลเกินเอื้อม แนะรัฐ ลด 20%  เหตุโครงสร้างพื้นฐานรองรับการเดินทางไม่พอ
17 ก.ค. 2555

เคทีซี เปิดจองหุ้นกู้ระยะยาว 3 ชุด วงเงินรวม 6 พันล้านบาท เสนอขายขั้นต่ำที่ 1 แสนบาท และทวีคูณของ 1 แสนบาท 
นายระเฑียร  ศรีมงคล  ประธานเจ้าหน้าที่บริหาร บริษัท บัตรกรุงไทย (เคทีซี) เปิดเผยว่า บริษัทได้เปิดจำหน่ายหุ้นกู้ระยะยาว เพื่อเป็นอีกหนึ่งทางเลือกสำหรับนักลงทุนและผู้ที่ต้องการออมเงิน โดยในครั้งนี้จะนำเสนอหุ้นกู้ 3 ชุดด้วยกัน ได้แก่ หุ้นกู้อายุ 2 ปี ดอกเบี้ย 4.90% ต่อปี เสนอขายไม่เกิน 2,500 ล้านบาท หุ้นกู้อายุ 3 ปี ดอกเบี้ย 5.20% ต่อปี เสนอขายไม่เกิน 3,500 ล้านบาท และหุ้นกู้อายุ 4 ปี ดอกเบี้ย 5.40% ต่อปี เสนอขายไม่เกิน 1,000 ล้านบาท ทั้งนี้ หุ้นกู้ชุดที่ 1 และ 2 จำนวนรวมกันไม่เกิน 5,000 ล้านบาท และหุ้นกู้ชุดที่ 3 ไม่เกิน 1,000 ล้านบาท รวมมูลค่า 3 ชุด ไม่เกิน 6,000 ล้านบาท โดยจะจ่ายดอกเบี้ยตอบแทนทุก 3 เดือน และเสนอขายขั้นต่ำที่ 1 แสนบาท และเพิ่มขึ้นเป็นทวีคูณของ 1 แสนบาท 
โดยเงินทุนที่ได้จากการระดมทุนครั้งนี้ บริษัทฯ จะนำไปใช้ชำระคืนเงินกู้ยืม เป็นเงินทุนหมุนเวียน รวมทั้งนำไปใช้ขยายธุรกิจและบริการที่จะเกิดขึ้นในอนาคต
“หุ้นกู้ที่เปิดจำหน่ายในครั้งนี้ เป็นหุ้นกู้ชนิดระบุชื่อผู้ถือ ไม่มีหลักประกัน ไม่ด้อยสิทธิ และมีผู้แทนผู้ถือหุ้นกู้ อันดับความน่าเชื่อถือที่ระดับ BBB+ แนวโน้มเครดิต “คงที่”นายระเฑียร กล่าว
ทั้งนี้ ผู้ถือหุ้นกู้ระยะสั้นเคทีซี สามารถจองซื้อได้ในวันที่ 25 ก.ค. 2555 ผู้ถือหุ้นกู้ KTC128A ที่ไม่ใช่ผู้ลงทุนสถาบันจองซื้อได้ในวันที่ 26 ก.ค. 2555 ผู้ลงทุนทั่วไป จองซื้อได้ในวันที่ 30-31 ก.ค. 2555 และวันที่ 1-3 ส.ค. 2555 และสำหรับผู้ลงทุนสถาบัน สามารถจองซื้อได้ในวันที่ 3 ส.ค. 2555 ผ่าน 4 ตัวแทนในการรับจองซื้อหุ้นกู้และชำระเงิน ได้แก่ ธนาคารกรุงไทย ธนาคารซีไอเอ็มบี ไทย  ธนาคารธนชาต  และธนาคารยูโอบี